སྤྱིར་རྩམ་པ་ནི་གནའ་སྔ་མོ་ནས་གདོང་དམར་བོད་ཀྱི་རོ་བྲོ་བ་ཞིམ་ཞིང་བཅུད་ཕན་ནུས་ཆེ་བའི་ཐུན་མོང་མ་ཡིན་པའི་རྒྱུན་ཟས་གཙོ་བོ་ཡིན་ཞིང་དེར་འཚོ་བཅུད་བཟང་ཞིང་རིགས་མང་ཙམ་འདུས།དེས་གཅིན་པ་མངར་འགྱུར་གྱི་ནད་སྔོན་འགོག་བྱེད་ཡས་དང་ནད་དེས་མནར་བའི་ནད་པར་ཟས་དང་སྨན་གཉིས་ཀའི་ནུས་པ་མི་དམན་པ་ཐོན་གྱིན་ཡོད་ལུགས་སྤྱི་ཚོགས་དང་ཚན་རིག་འཕེལ་རྒྱས་འགྲོ་བའི་འགྲོས་དང་འགྲོགས་བཞིན་ཇེ་གསལ་ཡོང་གི་ཡོད་ལ་མི་རིགས་གཞན་དང་རྒྱལ་ཕྱི་ནང་ལའང་རྩམ་པ་ལ་དགའ་ཞེན་དང་དེ་སིལ་ཟས་སུ་དག་སྣང་བྱེད་མཁན་ཡང་མང་དུ་འགྲོ་གི་ཡོད།དཀར་མཛེས་ཆུ་གཤེར་རྩམ་པ་ནི་ཡུལ་དུས་དང་ས་གཤིས་རྒྱུ་སྤུས་ལས་སྣོན་བཅས་ཀྱི་ཐད་ལ་དམིགས་བསལ་གྱི་ཁྱད་ཆོས་མངའ་བས་དེ་ལས་ཀྱང་དགའ་གཅེས་དང་བརྩི་མཐོང་བྱེད་མཁན་མང་ནས་མང་དུ་འགྲོ་གི་ཡོད་པ་དང་།དཀར་མཛེས་ཆུ་གཤེར་རྩམ་པ་འབྱུང་ཡུལ་གྱི་རྫོང་མཁར་གྱི་ཁོ་ར་ཁོར་ཡུག་གི་ཡུལ་ལྗོངས་གཙང་ལ་ཁ་ཞིང་ཆེ་ཞིང་ཉི་འོད་ཕོག་པའི་ཡུན་ཚད་ཀྱང་སི་ཁྲོན་ཞིང་ཆེན་གྱི་ཨང་དང་པོ་ཡིན་ཐོག་ས་ཞིང་ཕལ་ཆེར་སྣུམ་ལ་ཞིང་ཆུ་གཏོང་ཐུབ་ལ་སྒོ་ལུད་བླུགས་པ་ལས་རྫས་འགྱུར་ལུད་སྤྱོད་རྒྱུ་ཉུང་།ནས་སོན་ཡང་སྤུས་རྒྱུད་བཟང་པོ་དག་བདམས་ནས་འདེབས་འཛུགས་བྱས་ནས་བྱུང་།